Mestské zastupiteľstvo v Košiciach uznesením č. 798 na svojom XXII. rokovaní dňa 16.12.2013 podľa § 6 zákona č. 369/1990 Zb. o obecnom zriadení v znení neskorších predpisov a  § 6 ods. 5 zákona č. 401/1998 Z. z. o poplatkoch za znečisťovanie ovzdušia v znení neskorších predpisov  ustanovuje 

Všeobecne záväzné nariadenie  mesta Košice č. 145
o poplatku za znečisťovanie ovzdušia malým zdrojom znečisťovania ovzdušia mesta Košice

§ 1
Účel a predmet 
(1) Toto všeobecne záväzné nariadenie (ďalej len „nariadenie“) upravuje náležitosti oznámenia podľa osobitného predpisu) a ďalšie podrobnosti vo veciach poplatku za znečisťovanie ovzdušia malým zdrojom znečisťovania ovzdušia (ďalej len „poplatok“) vrátane vyčlenenia malých zdrojov znečisťovania ovzdušia (ďalej len „malý zdroj“), ktorým sa poplatok nebude vyrubovať a určuje výšku poplatku. 
(2) Na účely tohto nariadenia sa rozumie:
a)	zdrojom znečisťovania ovzdušia,)
stacionárny zdroj, ktorým je technologický celok, sklad alebo skládka palív, surovín a produktov, skládka odpadov, lom alebo iná plocha s možnosťou zaparenia, horenia alebo úletu znečisťujúcich látok alebo iná stavba, objekt, zariadenie a činnosť, ktorá znečisťuje alebo môže znečisťovať ovzdušie; vymedzený je ako súhrn všetkých zariadení a činností v rámci funkčného celku a priestorového celku
  b)	malým zdrojom,)
         ostatný technologický celok, plochy, na ktorých sa vykonávajú práce, ktoré môžu spôsobovať znečisťovanie ovzdušia, skládky palív, surovín, produktov a odpadov a stavby, zariadenia a činnosti znečisťujúce ovzdušie, ak nie sú súčasťou veľkého zdroja alebo stredného zdroja a jeho prahová kapacita je menšia ako pre stredný zdroj znečisťovania ovzdušia určená osobitným predpisom, )
c)	prevádzkovateľom malého zdroja) právnická osoba a fyzická osoba oprávnená na podnikanie, ktorá má právo prevádzkovať alebo riadiť zdroj znečisťovania ovzdušia. 

§ 2
Povinnosti prevádzkovateľa malého zdroja
(1) Prevádzkovateľ malého zdroja je povinný 
a)	oznámiť každoročne do 15. februára mestu spotrebu palív a surovín, z ktorých znečisťujúce látky vznikajú, a ďalšie údaje potrebné na zistenie množstva a škodlivosti znečisťujúcich látok vypustených do ovzdušia za uplynulý kalendárny rok (ďalej len „hodnotené obdobie“) na tlačive „Oznámenie údajov potrebných pre určenie výšky poplatku za znečisťovanie ovzdušia malým zdrojom“, ktorého vzor je uvedený v prílohe, a to za každý malý zdroj osobitne,6)

b)	platiť poplatok v súlade s rozhodnutím o výške poplatku podľa § 4 tohto nariadenia.7)
 (2) Poplatková povinnosť nevzniká, ak výška ročného poplatku je menej ako 5 eur.

§ 3
Výška poplatku 
(1) Poplatok sa pre každý malý zdroj určuje na kalendárny rok paušálnou sumou do výšky 663,87 eura na základe údajov oznámených podľa § 2 ods. 1 písm. a) tohto nariadenia (ďalej len „skutočná spotreba“) úmerne k množstvu a škodlivosti vypustených znečisťujúcich látok alebo k spotrebe palív a surovín, z ktorých znečisťujúce látky vznikajú8) za podmienok ustanovených v tomto nariadení. 
(2) Ročný poplatok prevádzkovateľa malého zdroja pozostáva zo súčtu poplatkov za všetky ním prevádzkované malé zdroje na území mesta Košice.9)
(3) Základný poplatok za malý zdroj je 5 eur, ak v ňom prevádzkovateľ malého zdroja za hodnotené obdobie spálil 
a)	0,75 t hnedého uhlia,
b)	0,85 t ťažkého vykurovacieho oleja,
c)	1,0 t čierneho uhlia, koksu, biomasy, ľahkého vykurovacieho oleja, dreva,
d)	25 000 m³ zemného plynu,
e)	1,0 t nafty alebo 
f)	3 t propán-butánu 
(ďalej len „základná spotreba“).
(4) Poplatok za malý zdroj podľa § 1 ods. 2 písm. b) sa vypočíta ako násobok základného poplatku určeného v odseku 3 a podielu skutočnej spotreby k základnej spotrebe uvedenej v odseku 3. 

Vzorec:
									skutočná spotreba [m³,t]
poplatok prevádzkovateľa malého zdroja [EUR]  = 5 [EUR] *       ____________________

 	základná spotreba [m³,t]
(5) Poplatok za malý zdroj podľa § 1 ods. 2 písm. b) sa určuje na základe skutočnej spotreby úmerne k množstvu a škodlivosti vypustených znečisťujúcich látok, uvedených v osobitnom predpise,10) ktoré podliehajú poplatkovej povinnosti.
(6)  Poplatok za skládku odpadu, produktov a surovín za hodnotené obdobie platí prevádzkovateľ malého zdroja podľa § 1 ods. 2 písm. b) za:
a)	každých 100 m² prevádzkovanej plochy pri skládkach surovín, produktov a odpadov na odpad, ktorý nie je nebezpečný a to v sume 4 eur
b)	každých 100 m² prevádzkovanej plochy pri skládkach surovín, produktov a odpadov  na nebezpečný odpad a to v sume 7 eur.

7) § 1 ods. 1 zákona č. 401/1998 Z. z.
8) § 3 ods. 2 zákona č. 401/1998 Z. z.
9) § 3 ods. 4 zákona č. 401/1998 Z. z.
 10) Príloha č. 1 a príloha č. 2 tabuľka č. 1 zákona č. 401/1998 Z. z.
(7) Poplatok prevádzkovateľa zariadení so spotrebou prchavých látok a náterových hmôt za hodnotené obdobie platí prevádzkovateľ malého zdroja podľa § 1 ods. 2 písm. b) tohto nariadenia za každý spotrebovaný kilogram v sume 0,10 eur.
(8)   Prevádzkovateľ čistiarne odpadových vôd s projektovanou kapacitou podľa počtu ekvivalentných obyvateľov (ďalej len „EO“), platí poplatok vo výške:
     a)	do   1000 EO za kalendárny rok 10 eur
     b)	od   1000 EO do 1500 EO za kalendárny rok 20 eur
     c)	od   1500 EO za kalendárny rok 30 eur
(9) Prevádzkovateľ čerpacej stanice pohonných látok, ktorej projektovaný alebo skutočný ročný obrat v m³ je od 1 m³/rok aj čerpacích staníc používajúcich skvapalnené uhľovodíkové plyny (ďalej len „LPG“) a stlačený zemný plyn naftový (ďalej len „CNG“), platí poplatok vo výške:
a)	30 eur za kalendárny rok za naftu
b)	10 eur za kalendárny rok za LPG a CNG.
(10) Prevádzkovateľ čerpacej stanice pohonných látok, ktorej projektovaný alebo skutočný ročný obrat v m³ je menší ako 100 m³/rok okrem čerpacích staníc nafty,  skvapalnených uhľovodíkových plynov (LPG) a stlačeného zemného plynu naftového (CNG), platí poplatok vo výške:
a)	60 eur za kalendárny rok za benzín

	(11) Prevádzkovateľ liehovaru s projektovanou výrobnou kapacitou menšou alebo rovnou ako 100 t/rok  100 – percentného liehu, platí poplatok vo výške:
a)	25 eur za kalendárny rok ak vyprodukoval do 50t, 100- percentného liehu
b)	50 eur za kalendárny rok ak vyprodukoval nad 50t, 100 – percentného liehu 

§ 4
Rozhodnutie o určení výšky poplatku 
(1) Rozhodnutie o určení výšky poplatku vydá Mesto Košice (ďalej len „mesto“).  V rozhodnutí určí výšku poplatku za príslušný kalendárny rok a ďalšie podmienky týkajúce sa poplatkovej povinnosti prevádzkovateľa malého zdroja. 11)
(2) Na konanie vo veci určenia výšky poplatku sa vzťahuje osobitný predpis.12)

§ 5
Sankcie 
(1) Za nesplnenie oznamovacej povinnosti uvedenej v § 2 ods. 1 písm. a) tohto nariadenia a  poplatkovej povinnosti uvedenej v § 2 ods. 1 písm. b) tohto nariadenia uloží mesto prevádzkovateľovi malého zdroja pokutu do 663,87 eura.13)
(2) Pokutu podľa odseku 1 môže uložiť mesto do jedného roka odo dňa, keď sa o porušení povinnosti dozvedel, najneskôr do troch rokov odo dňa, keď k porušeniu povinnosti došlo.14)

11) § 6 ods 6 zákona č. 401/1998 Z. z.
12) Zákon č. 71/1967 Zb. o správnom konaní (správny poriadok) v znení neskorších predpisov.
13) § 8 ods. 3 zákona č. 401/1998 Z. z.
14) § 8 ods. 4 zákona č. 401/1998 Z. z.

§ 6
Spoločné ustanovenia 
(1) Pri zániku malého zdroja je prevádzkovateľ malého zdroja povinný zaplatiť poplatok v pomernej výške zodpovedajúcej skutočnej spotrebe palív za obdobie prevádzkovania malého zdroja v kalendárnom roku, v ktorom k zániku malého zdroja došlo. Prevádzkovateľ malého zdroja oznámi zánik malého zdroja do 15 dní od jeho zániku mestu.
(2) Poplatok je príjmom rozpočtu mesta.
(3) Pokuty sú príjmom rozpočtu mesta.

§ 7
Zrušovacie ustanovenie 
Zrušuje sa všeobecne záväzne nariadenie mesta Košice č. 64/2003 o poplatku za znečisťovanie ovzdušia malým zdrojom znečistenia ovzdušia.

§ 8
Účinnosť
Toto nariadenie nadobúda účinnosť 01.01.2014.

                                                                                    MUDr. Richard RAŠI, PhD., MPH     
     primátor mesta Košice

Zverejnené: 17.12.2013 

Príloha k všeobecne záväznému nariadeniu č. 145

Oznámenie údajov potrebných pre určenie výšky poplatku za znečisťovanie ovzdušia malým zdrojom na rok .......... ( podľa údajov z predchádzajúceho roka)

v súlade  s § 6 ods. 4  zákona č. 401/1998 Z. z. o poplatkoch za znečisťovanie ovzdušia v znení neskorších predpisov

I. Všeobecné údaje: 

Adresa malého zdroja znečisťovania ovzdušia (ďalej len „MZZ“): 

Prevádzkovateľ MZZ  (adresa)

Identifikácia:
IČO: 

fyzická osoba – podnikateľ  □ 
právnická osoba       □ 

Bankové spojenie:  

	MZZ– názov technológie, výroby, (skládka palív, surovín, energetické zariadenie s tepelným príkonom nižším ako 0,3 MW, zariadenie technologických procesov a pod.) 

Dátum začatia prevádzky	

II. Údaje o malých zdrojov znečisťovania ovzdušia:

A. Prevádzkovateľ stacionárneho spaľovacieho zariadenia s tepelným príkonom nižším ako 0,3 MW ďalej uvádza: 

Typ kotla:

	Príkon: 	
Druh paliva:

	Spotreba paliva  [m3/ rok, t/ rok ]

Počet prevádzkových hodín malého zdroja:	

B. Prevádzkovateľ zariadenia technologických procesov nespadajúcich do kategórie veľkých a stredných zdrojov

Skutočná kapacita výroby (kg/h, t/rok), skutočná spotreba organických rozpúšťadiel 
( kg/rok), skutočné množstvo spracovaného dreva (m3/rok),

Druh výroby:
	
Spotreba základných surovín (kg/rok) s uvedením množstva prchavých organických látok, tuhých  a iných znečisťujúcich látok

	
Druh znečisťujúcich látok 

	

C. Prevádzkovateľ čerpacej stanice pohonných látok, skládky palív, surovín, produktov, odpadov a zachytených exhalátov, plochy na ktorých sa vykonávajú práce, ktoré môže spôsobovať znečisťovanie ovzdušia a činnosti výrazne znečisťujúce ovzdušie

Druh a množstvo manipulovanej, skladovanej látky (t/rok), skutočný ročný obrat v m3, veľkosť manipulačnej plochy (m2)

	
Druh a hmotnostný tok znečisťujúcich látok  (kg/rok)

	
Spôsob plnenia podzemných nádrží a plnenia palivových nádrží automobilov

	

Oznámenie vyhotovil: 				Podpis:

Predložené dňa: 

Za správnosť zodpovedá:				Podpis:
Telefón: